CELEX: 52017PC0068
Language: fi
Date: 2017-02-22
Title: Ehdotus NEUVOSTON ASETUS biopohjaisten teollisuudenalojen yhteisyrityksen perustamisesta 6 päivänä toukokuuta 2014 annetun neuvoston asetuksen (EU) N:o 560/2014 muuttamisesta

EUROOPAN KOMISSIO
            Bryssel 22.2.2017
            COM(2017) 68 final
            2017/0024(NLE)
            Ehdotus
            NEUVOSTON ASETUS
            biopohjaisten teollisuudenalojen yhteisyrityksen perustamisesta 6 päivänä toukokuuta 2014 annetun neuvoston asetuksen (EU) N:o 560/2014 muuttamisesta 
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Biopohjaisten teollisuudenalojen yhteisyritykselle, jäljempänä ’BBI-yhteisyritys’, on annettu tehtäväksi julkisen ja yksityisen sektorin kumppanuuden täytäntöönpano
                  1
               . Sen osakkaat ovat Euroopan unioni komission edustamana sekä biopohjaisten teollisuudenalojen yhteenliittymä, jäljempänä ’BIC’.
                  2
                BBI-yhteisyritys perustettiin neuvoston asetuksella (EU) N:o 560/2014, jäljempänä ’neuvoston asetus’, biopohjaisten teollisuudenalojen yhteisen teknologia-aloitteen toteuttamiseksi 31. joulukuuta 2024 saakka. BBI-yhteisyrityksen yhtiöjärjestys, jäljempänä ’yhtiöjärjestys’, on neuvoston asetuksen (EU) N:o 560/2014 liitteenä.
            
            
               Neuvoston asetuksen 3 artiklan mukaisesti unioni osallistuu BBI-yhteisyrityksen hallintomenojen ja toimintamenojen rahoittamiseen enintään 975 miljoonalla eurolla. Rahoitusosuus jaetaan seuraavasti: 
            
            
               – enintään 29,25 miljoonaa euroa rahoitusosuutena
                  3
                BBI-yhteisyrityksen hallintomenoihin
                  4
                ja
            
            
               – vähintään 945,75 miljoonaa euroa BBI-yhteisyrityksen toimintamenoihin4 (jäljempänä ’EU:n rahoitusosuus’).
            
            
               Neuvoston asetuksen 4 artiklan mukaisesti BIC tai siihen kuuluvat oikeussubjektit osallistuvat BBI-yhteisyrityksen hallintomenojen ja toimintamenojen rahoittamiseen vähintään 2 730 miljoonalla eurolla. Rahoitusosuus jaetaan seuraavasti: 
            
            
               – enintään 29,25 miljoonaa euroa rahoitusosuutena BBI-yhteisyrityksen hallintomenoihin
                  5
                
            
            
               – vähintään 182,5 miljoonaa euroa rahoitusosuutena BBI-yhteisyrityksen toimintamenoihin
                  6
                
            
            
               – määrittelemätön summa
                  7
                luontoissuorituksina
                  8
                epäsuorien toimien toteuttamiseen
                  9
                (jäljempänä ’luontoissuoritukset toimintakustannuksiin’) ja
            
            
               – vähintään 1 755 miljoonaa euroa luontoissuorituksina täydentävien toimien toteuttamiseen
                  10
               .
            
            
               
                  Tämä muutosehdotus koskee neuvoston asetuksen (EU) N:o 560/2014 liitteenä olevan yhtiöjärjestyksen 12 artiklan 3 kohdan b alakohdassa ja 12 artiklan 4 kohdassa tarkoitettuun rahoitusosuuteen liittyviä oikeudellisia näkökohtia.
               
            
            
               Yhtiöjärjestyksen 12 artiklan 3 kohdan b alakohdan ja 12 artiklan 4 kohdan mukaisesti BIC:n
                  11
                olisi suoritettava toimintakustannuksiin osoitettava vähintään 182,5 miljoonan euron rahoitusosuus 31. joulukuuta 2024 mennessä.
                  12
                Yhtiöjärjestyksen 12 artiklan 3 kohdan b alakohdasta ja 12 artiklan 5 kohdasta yhdessä luettuina seuraa lisäksi, että BIC:n rahoitusosuus olisi kirjattava BBI-yhteisyrityksen talousarvioon (ohjelmatasolla). Yhtiöjärjestyksen 12 artiklan 5 kohdan mukaisesti osakkaiden rahoitusosuudet toimintakustannuksiin ovat BBI-yhteisyrityksen talousarvioon kirjattavia varoja. Lisäksi yhtiöjärjestyksen 12 artiklan 3 kohdan b alakohdan mukaisesti osa BBI-yhteisyrityksen toimintakustannuksista katetaan muiden osakkaiden kuin unionin rahoitusosuudella. Viimeksi mainitussa säännöksessä ei tarkoiteta ”muihin osakkaisiin kuin unioniin” kuuluvia oikeussubjekteja, jotka osallistuvat BBI-yhteisyrityksen rahoittamien epäsuorien toimien toteuttamiseen ja voivat osoittaa rahoitusta tällaisiin epäsuoriin toimiin suoraan (hanketasolla).
            
            
               Ehdotukseen neuvoston asetukseksi biopohjaisten teollisuudenalojen yhteisyrityksestä (10. heinäkuuta 2013)
                  13
                liittyvän rahoitusselvityksen 3.2.5 kohdan mukaan lainsäätäjä odottaa, että alan teollisuus osoittaa toimintamenoihin vuosittain 17,5 miljoonan euron rahoitusosuuden, joka kirjataan vuosittain BBI-yhteisyrityksen talousarvioon.
            
            
               BIC on tunnustanut velvollisuutensa suorittaa vähintään 182,5 miljoonan euron rahoitusosuus 31. joulukuuta 2024 mennessä, mutta sillä on ollut vaikeuksia osuuden suorittamistavan suhteen.
                  14
                Monien BIC:n jäsenten on taloudellisesti kannattamatonta maksaa rahoitusosuus ohjelmatasolla, koska ne eivät saa siitä taattua etuutta (esim. hankkeiden tuloksina ja niihin liittyvinä teollis- ja tekijänoikeuksina) ja koska rahoituksesta voisi koitua hyötyä niiden kilpailijoille, jotka osallistuvat BBI-yhteisyrityksen rahoittamiin hankkeisiin.
                  15
                Sen vuoksi BIC on ehdottanut rahoitusosuuden suorittamiseen vaihtoehtoista menettelyä, jonka ansiosta sen jäsenet voisivat suorittaa rahoitusosuuden suoraan hanketasolla.
                  16
                Tämä menettely kannustaisi BIC:n jäseniä myöntämään rahoitusta, koska näin ne pääsisivät hyödyntämään hankkeiden tuloksia, jotka on varattu vain hankkeiden osallistujille.
            
            
               Euroopan komissio on arvioinut BIC:n ehdotuksen ja selvittänyt, onko BIC:n esittämillä ongelmilla, jotka liittyvät sen velvollisuuteen osallistua BBI-yhteisyrityksen rahoittamiseen, vaikutusta unionin etuun (ja jos on, missä määrin). Ensi näkemältä Euroopan komissio olisi voinut aivan hyvin hylätä BIC:n esittämät väitteet sillä perusteella, että komissio ei voi toimivaltansa puitteissa edistää yhteisyrityksen yksityisen osakkaan etua, ja siksi että voimassa olevan oikeudellisen kehyksen noudattaminen on pakollista ja jos sitä ei noudateta, on sovellettava neuvoston asetuksessa säädettyjä seuraamuksia.
                  17
                Tämä olisi kuitenkin haitannut BBI-yhteisyrityksen tavoitteen toteutumista; tavoitteena on toteuttaa toimia sidosryhmien välisellä yhteistyöllä koko biopohjaisten teollisuudenalojen arvoketjujen laajuudelta, mukaan luettuina pk-yritykset, tutkimus- ja teknologiakeskukset sekä yliopistot.
                  18
                Niinpä komission yksiköt päättivät toimia ennakoivalla tavalla ja tarkastella ongelmaa perinpohjaisesti selvittääkseen parhaimmat käytettävissä olevat toimet. Selvityksessä analysoitiin mahdollisia lainsäädännöllisiä ja muita kuin lainsäädännöllisiä toimenpiteitä ja päädyttiin sen perusteella siihen, että oikeudellista kehystä olisi muutettava virallisesti. 
            
            
               Jotta olisi varmaa, ettei muutos vaikuta millään tavalla neuvoston asetuksen alkuperäisiin tavoitteisiin, komission yksiköt määrittelivät rahoitusosuuden suorittamisvelvollisuuden taustalla olevat tavoitteet seuraavasti: 1) varmistetaan vähimmäistason yksityisen rahoitusosuuden suorittaminen BBI-yhteisyrityksen toimintakustannuksiin yrityksen yksityisen osakkaan antamalla sitoumuksella, 2) varmistetaan unionin rahoitusosuuden vähimmäistason vipuvaikutus ja erittäin tärkeänä tavoitteena 3) tuetaan biotalousalan nousua antamalla käyttöön rahoitusta alan tutkimus- ja innovointitoimiin. Ensimmäisen tavoitteen osalta sitoumuksen rahoitukseen osallistumisesta antoivat etenkin metsäteollisuutta edustavat BIC:n osakkaat, jotka liiketoimintamallinsa
                  19
                vuoksi eivät pysty tekemään luontoissuorituksia toimintakustannuksiin vaan voivat pelkästään osallistua BBI-yhteisyrityksen rahoittamiseen. Kolmannen tavoitteen osalta korvamerkittiin 150 miljoonaa euroa (BIC:ltä odotettavasta 182,5 miljoonan euron rahoitusosuudesta) tutkimus- ja innovointitoimiin tehtäviin investointeihin
                  20
                (joissa pääedunsaajina ovat korkeakoulut ja pk-yritykset).  
            
            
               Ottaen huomioon rahoitusosuuden suorittamisvelvollisuuden taustalla olevan periaatteen komission yksiköt ovat pyrkineet kartoittamaan ne mahdolliset menettelyt, joilla rahoitusosuus voitaisiin suorittaa. Tässä yhteydessä osoittautui hyödylliseksi vertailla neuvoston asetusta muita yhteisyrityksiä varten laadittuun lainsäädäntöön.
                  21
                Muiden osakkaiden kuin unionin rahoitusosuus oli mukana vain toisen innovatiiviset lääkkeet -aloitetta toteuttavan yhteisyrityksen (IMI 2 -yhteisyritys) perustamisesta annetussa asetuksessa.
                  22
                Toisin kuin BBI-yhteisyritystä koskevassa asetuksessa, IMI 2 -yhteisyritystä koskevassa asetuksessa ei säädetä velvollisuudesta osallistua rahoitukseen. Muille osakkaille kuin unionille se on pelkästään mahdollista. Rahoitusosuus IMI 2 -yhteisyritykselle voidaan suorittaa sekä ohjelma- että hanketasolla.  Lisäksi on syytä panna merkille, että rahoitusta antavat IMI2:n ohjelmatasolla rahastot ja hyväntekeväisyysjärjestöt, jotka jo luonteensa puolesta toimivat kuin yksityiset rahoittajat (esim. Bill & Melinda Gates Foundation ja Welcome Trust), kun taas Euroopan lääketeollisuuden yhdistysten liitto EFPIA ja sen jäsenjärjestöt (jotka IMI 2 -yhteisyrityksessä vastaavat BIC:n jäseniä) suorittavat rahoitusosuuksia hanketasolla. Vertailuanalyysissa päädyttiin näin ollen toteamaan seuraavaa: 1) vaatimus suorittaa rahoitusosuus yksinomaan ohjelmatasolla on pelkästään BBI-yhteisyrityksen ominaispiirre, 2) BBI-yhteisyrityksen nykyinen malli riittää tehostamaan yhteistyötä rahastojen ja hyväntekeväisyysjärjestöjen kanssa ja – mikä merkittävintä – 3) BBI-yhteisyrityksen toimintakehystä olisi muokattava, koska yhteisyrityksen tehtävänä on tehdä yhteistyötä myös kaupallisten yritysten kanssa.
            
         
         
            
               Euroopan komission tehtävänä on edistää unionin yleistä etua ja tehdä tätä varten tarvittavat aloitteet.
                  23
                Näin ollen ja ottaen huomioon BIC:n vaikeudet suorittaa rahoitusosuutensa neuvoston asetuksessa säädetyllä menettelyllä komissio ehdottaa, että neuvoston asetuksen alkuperäistä tekstiä muutetaan siten, että rahoitusosuuksia voidaan suorittaa myös hanketasolla nykyisen, ohjelmatason menettelyn lisäksi. Tällä ratkaisulla puututaan tilanteeseen tehokkaasti, ja se edesauttaa neuvoston asetuksen alkuperäisten tavoitteiden saavuttamista, kun BIC:n jäsenet voivat noudattaa alkuperäistä sitoumustaan. Ratkaisu on samanlainen kuin IMI 2 -yhteisyrityksen kohdalla sovellettava menettely, jonka mukaan muut osakkaat kuin unioni voivat maksaa rahoitusosuutensa joko ohjelmatasolla, kuten rahastot ja hyväntekeväisyysjärjestöt yleensä tekevät, tai hanketasolla, kuten kaupalliset toimijat.
            
            
               Ehdotettu muutos ei kuulu REFIT-ohjelmaan.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Tällä ehdotuksella pyritään parantamaan neuvoston asetuksen säännöksiä ja linjaamaan ne sellaisiksi, että ne edistävät paremmin asetuksen tavoitteita. Näin ollen tämä ehdotus on täysin yhdenmukainen BBI-yhteisyrityksen alkuperäisten tavoitteiden ja muiden alaa koskevien politiikkojen säännösten kanssa. 
               
            
            
               •Yhdenmukaisuus unionin muiden politiikkojen kanssa
            
            
               BBI-yhteisyritys luo ”vahvoja synergioita muiden unionin ohjelmien kanssa sellaisilla aloilla kuin koulutus, ympäristö, kilpailukyky ja pk-yritykset, sekä koheesiopolitiikan rahastojen ja maaseudun kehittämispolitiikan kanssa, mikä voi erityisesti auttaa vahvistamaan kansallisia ja alueellisia tutkimus- ja innovointivalmiuksia älykkään erikoistumisen strategioiden yhteydessä”.
                  24
               
            
            
               Lukuisissa komission tiedonannoissa on tuotu esiin, että on tärkeää perustaa biopohjaisten teollisuudenalojen julkis-yksityinen kumppanuus yhteisenä teknologia-aloitteena. Näistä tiedonannoista mainittakoon Innovointistrategia kestävää kasvua varten: biotalousstrategia Euroopalle,
                  25
                Kohti Euroopan teollista renessanssia,
                  26
                Julkisen ja yksityisen sektorin kumppanuudet Horisontti 2020 -puiteohjelmassa: tehokas keino innovointiin ja kasvuun Euroopassa
                  27
               ja Eurooppalainen innovaatiokumppanuus ”Maatalouden tuottavuus ja kestävyys”.’
                  28
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Tämän muutosehdotuksen oikeusperustana on Euroopan unionin toiminnasta tehdyn sopimuksen 187 ja 188 artikla.  
            
            
               •Toissijaisuusperiaate (jaetun toimivallan osalta) 
            
            
               Tämä ehdotus ei kuulu mihinkään EU:lle nimenomaisesti siirretyn yksinomaisen toimivallan piiriin kuuluvaan alaan. Kuitenkin vain EU voi muuttaa SEUT-sopimuksen 187 ja 188 artiklan mukaisesti perustettuun yhteisyritykseen sovellettavaa oikeudellista kehystä. Jäsenvaltiot eivät voi pelkästään omin toiminsa muuttaa johonkin EU:n elimeen sovellettavaa oikeudellista kehystä. 
            
            
               •Suhteellisuusperiaate
            
            
               
                  Tämän muutosehdotuksen tavoitteena on mukauttaa neuvoston asetuksen säännöksiä siten, että BIC:n jäsenillä on käytännössä mahdollisuus täyttää velvollisuutensa suorittaa rahoitusosuus. Ehdotuksella ei ole muita vaikutuksia kuin ne, joihin neuvoston asetuksella jo alun perin pyrittiin. Ehdotettu toimenpide ei sisältönsä tai muotonsa osalta näin ollen ylitä sitä, mikä on tarpeen sen tavoitteen saavuttamiseksi tyydyttävällä tavalla, joten se on suhteellisuusperiaatteen mukainen.
               
            
            
               •Toimintatavan valinta
            
            
               Sääntely- ja muista toimenpiteistä tehdyn analyysin perusteella oli tarpeen muuttaa neuvoston asetusta virallisesti. Koska neuvoston asetusta ei voida tulkita siten, että rahoitusosuus voitaisiin suorittaa hanketasolla, ainoa käytettävissä oleva vaihtoehto on muuttaa itse asetusta. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Neuvoston asetus tuli voimaan kesäkuussa 2014, ja BBI-yhteisyrityksestä on määrä tehdä väliarviointi 30. kesäkuuta 2017 mennessä. Sen vuoksi neuvoston asetuksesta ei ole vielä tehty jälkiarviointeja tai toimivuustarkastuksia.
               
            
            
               •Sidosryhmien kuuleminen
            
         
         
            
               Euroopan komissio käy jatkuvaa yhteydenpitoa BIC:n ja sen jäsenten sekä BBI-yhteisyrityksen ohjelmatoimiston kanssa yhteisyrityksen toteuttamisen puitteissa. BIC:n jäsenten rahoitusosuuden suorittamismenettelyä on käsitelty lukuisissa kuulemisissa ja keskusteluissa. 
            
            
               •Asiantuntijatiedon keruu ja käyttö
            
            
               Euroopan komissio ei käyttänyt ulkoista asiantuntemusta käsitellessään BIC:n jäsenten rahoitusosuutta. 
            
            
               •Vaikutustenarviointi
            
            
               
                  Tämän muutosehdotuksen tavoitteena on muuttaa neuvoston asetusta siten, että sillä saavutetaan täysimittaisesti ne vaikutukset, joita siltä alun perin odotettiin. Tällä muutosehdotuksella ei näin ollen ole muita vaikutuksia kuin se, jota itse alkuperäiseltä neuvoston asetukselta odotettiin. 
               
               
                  Sitä paitsi paremman sääntelyn välineistön
                     29
                   mukaan vaikutustenarviointia ei edellytetä, jos komission käytettävissä on vain vähän tai ei lainkaan vaihtoehtoja. Kuten edellä on selitetty, Euroopan komission käytettävissä oleva vaihtoehtovalikoima on tässä nimenomaisessa tapauksessa hyvin pieni, koska tarkoituksena on vain muuttaa ”teknisesti” aiempaa poliittista päätöstä, josta on jo tehty vaikutustenarviointi, täsmentämällä teknisiä yksityiskohtia ilman että sillä olisi asiassa juuri harkintavaltaa. Sen vuoksi tämä ehdotus ei edellytä vaikutustenarviointia.
               
            
            
               •Sääntelyn toimivuus ja yksinkertaistaminen
            
            
               Ehdotettu muutos ei kuulu REFIT-ohjelmaan.
            
            
               Jotta voidaan arvioida ehdotuksen vaikutuksia sääntelyyn liittyvään ja hallinnolliseen rasitukseen, on kuvailtava yhtäältä alkuperäisen neuvoston asetuksen luomaa ja toisaalta tällä ehdotuksella suunniteltua oikeudellista kehystä. 
            
            
               Voidakseen noudattaa neuvoston asetuksessa vahvistettuja vaatimuksia BIC:n jäsenten on suoritettava oma rahoitusosuutensa BIC:lle konsortion sopimien sääntöjen mukaisesti. BIC kerää jäsentensä rahoitusosuudet, kirjaa ne tilinpitoonsa ja suorittaa rahoitusosuudet
                  30
                BBI-yhteisyritykselle. BBI-yhteisyritys kirjaa ne tilinpitoonsa toimintamäärärahoina
                  31
                yhdessä unionilta saamansa rahoitusosuuden kanssa (tämä on BBI-yhteisyrityksen rahoitus epäsuoriin toimiin). 
            
            
               Osana päivittäisiä toimintojaan BBI-yhteisyritys arvioi yhteisyrityksen rahoittamien hankkeiden edunsaajille aiheutuneet ja niiden ilmoittamat kustannukset. Hyväksyttyään tukikelpoiset kustannukset (sovellettavan lainsäädännön ja etenkin Horisontti 2020 -ohjelman osallistumissääntöjen
                  32
                mukaisesti) sekä yhteisyrityksen ja hankkeiden edunsaajien väliset avustussopimukset BBI-yhteisyritys jakaa rahoitusosuutensa hankkeille. Edunsaajat kirjaavat BBI-yhteisyritykseltä saamansa rahoitusosuuden tilinpitoonsa kansallisen lainsäädännön ja tavanomaisten kirjanpitokäytäntöjensä mukaisesti. 
            
            
               Tämän ehdotuksen myötä BIC:n jäsenet voivat jatkaa rahoitusosuuksien suorittamista ohjelmatasolla, kuten edellä on kuvattu. BBI-yhteisyrityksen hankkeeseen osallistuvilla BIC:n jäsenillä on lisäksi mahdollisuus siirtää rahoitusosuus suoraan toiselle saman hankkeen osallistujalle toimenpiteen kuvauksessa esitetyllä tavalla noudattaen molempien osapuolten sopimia sääntöjä (konsortiosopimus) ja sovellettavaa lainsäädäntöä. Osallistujat kirjaavat rahoitusosuudet tilinpitoonsa kansallisen lainsäädännön ja tavanomaisten kirjanpitokäytäntöjensä mukaisesti. 
            
            
               Seuraavassa taulukossa vertaillaan näitä kahta järjestelyä:
            
            
                     
                        Nykyinen järjestely
                     
                  
                  
                     
                        Ehdotettu vaihtoehto
                     
                  
               
                     
                        rahoitussiirto BIC:n jäseniltä BIC:lle
                     
                  
                  
                     
                        rahoitussiirto BIC:n jäseniltä hankkeiden edunsaajille
                     
                  
               
                     
                        BIC huolehtii kirjanpidosta
                     
                  
                  
                     
                  
               
                     
                        rahoitussiirto BIC:ltä BBI-yhteisyritykselle
                     
                  
                  
                     
                  
               
                     
                        BBI-yhteisyritys huolehtii kirjanpidosta
                     
                  
                  
                     
                  
               
                     
                        (tukikelpoisten kustannusten arvioinnin jälkeen) 
                     
                     
                        rahoitussiirto BBI-yhteisyritykseltä hankkeiden edunsaajille
                     
                  
                  
                     
                  
               
                     
                        edunsaajat huolehtivat kirjanpidosta kansallisen lainsäädännön ja tavanomaisten kirjanpitokäytäntöjensä mukaisesti
                     
                  
                  
                     
                        edunsaajat huolehtivat kirjanpidosta kansallisen lainsäädännön ja tavanomaisten kirjanpitokäytäntöjensä mukaisesti
                     
                  
               
               Tällä ehdotuksella kevennetään BIC:lle ja BBI-yhteisyritykselle aiheutuvaa hallinnollista rasitusta siltä osin kuin kyse on niiden toimimisesta välittäjinä niiden BIC:n jäsenten, joilla on velvollisuus osallistua rahoitukseen, ja hankkeiden osallistujien välillä. BIC vastaa kuitenkin jatkossakin viime kädessä jäsentensä suorittamien rahoitusosuuksien kokonaismäärän ilmoittamisesta, kuten BBI-yhteisyrityksestä annetun asetuksen 4 artiklan 3 kohdassa säädetään.
            
            
               BBI-yhteisyrityksen avustussopimusmalliin tehdään asianmukaiset muutokset käyttäen perustana IMI 2 -yhteisyrityksen avustussopimusmalliin sovellettua ratkaisua.
            
            
               Kaavailtua järjestelmää käytettiin jo IMI-yhteisyrityksessä,
                  33
                ja nyt se on käytössä myös IMI 2 -yhteisyrityksessä. 
            
            
               •Perusoikeudet
            
            
               
                  Tällä muutosehdotuksella ei ole vaikutuksia perusoikeuksien suojeluun.
               
               
                  4.
                        TALOUSARVIOVAIKUTUKSET
               
            
         
         
            
               
                  Tällä muutosehdotuksella ei ole vaikutuksia talousarvioon. 
               
               
                  Kuten edellä todettiin, BIC:n jäsenten on hyvin vaikeaa noudattaa nykyistä oikeudellista kehystä, joten sen muuttamatta jättäminen aiheuttaisi talousarviovaikutuksia. Konkreettisemmin sanottuna tilanne on se, että jos muut osakkaat kuin unioni eivät noudata oikeudellista kehystä, on määrättävä taloudellisia seuraamuksia neuvoston asetuksen 4 artiklan 5 kohdan mukaisesti. Seuraamuksiin kuuluu muiden muassa BBI-yhteisyritykselle suoritettavan unionin rahoitusosuuden vähentäminen. Määrärahojen leikkaaminen vaikuttaisi lähinnä korkeakouluihin ja pk-yrityksiin, koska tämä rahoitusosuus on varattu erityisesti tutkimus- ja innovointitoimiin (joissa pääedunsaajina ovat korkeakoulut ja pk-yritykset).
                     34
                  
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Tätä muutosta varten ei tarvita erityistä toteuttamissuunnitelmaa, koska muutettu neuvoston asetus pantaisiin täytäntöön – kuten alkuperäinenkin asetus – hankkeilla, jotka BBI-yhteisyritys valitsee avoimien ja kilpailuun perustuvien ehdotuspyyntöjen perusteella. Toteuttamissuunnitelmaa ei laadittu myöskään silloin, kun neuvoston asetus alun perin annettiin.
               
            
            
               •Selittävät asiakirjat (direktiivien osalta)
            
            
               
                  Tämä muutosehdotus koskee neuvoston asetusta, joka on kaikilta osiltaan velvoittava ja jota sovelletaan sellaisenaan kaikissa jäsenvaltioissa. Selittäviä asiakirjoja ei näin ollen vaadita.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Tässä muutosehdotuksessa on yksi sisällöllinen artikla, jolla on seuraavat vaikutukset:
               
               
                  – Otetaan käyttöön nykyisen menettelyn lisäksi uusi menettely neuvoston asetuksen liitteenä olevan yhtiöjärjestyksen 12 artiklan 3 kohdan b alakohdassa tarkoitetun rahoitusosuuden suorittamista varten. 
               
               
                  – Rahoitusosuudet voidaan suorittaa kahdella tavalla: ne voidaan siirtää BIC:stä BBI-yhteisyritykselle (kuten ennenkin) ja/tai suoraan BIC:n jäseneltä toiselle hankkeen edunsaajalle.
               
               
                  – Lisätään niiden osapuolten määrää, jotka voivat suorittaa neuvoston asetuksen liitteenä olevan yhtiöjärjestyksen 12 artiklan 3 kohdan b alakohdassa tarkoitetun rahoitusosuuden. Rahoitusosuuden voivat nyt suorittaa ”muun osakkaan kuin unionin” (eli itse BIC:n) lisäksi myös siihen kuuluvat oikeussubjektit (eli BIC:n jäsenet).
               
               
                  – Säilytetään sitoutuminen neuvoston asetuksen liitteenä olevan yhtiöjärjestyksen 12 artiklan 4 kohdassa tarkoitettuun kokonaisrahoitustavoitteeseen. 
               
               
                  – Annetaan BIC:n jäsenille mahdollisuus ilmoittaa BIC:n kautta rahoitusosuudet, jotka ne ovat suorittaneet hanketasolla BBI-yhteisyritykselle.
               
            
            
               2017/0024 (NLE)
            
            
               Ehdotus
            
            
               NEUVOSTON ASETUS
            
            
               biopohjaisten teollisuudenalojen yhteisyrityksen perustamisesta 6 päivänä toukokuuta 2014 annetun neuvoston asetuksen (EU) N:o 560/2014 muuttamisesta 
            
            
               (ETA:n kannalta merkityksellinen teksti)
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionin toiminnasta tehdyn sopimuksen ja erityisesti sen 187 artiklan ja 188 artiklan ensimmäisen kohdan,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin lausunnon,
                  35
                
            
            
               ottaa huomioon Euroopan talous- ja sosiaalikomitean lausunnon,
                  36
               
            
            
               sekä katsoo seuraavaa:
            
            
               (1)Neuvoston asetuksella (EU) N:o 560/2014
                  37
                perustettiin biopohjaisten teollisuudenalojen yhteisyritys, jäljempänä ’BBI-yhteisyritys’. 
            
            
               (2)Asetuksen (EU) N:o 560/2014 liitteenä olevan BBI-yhteisyrityksen yhtiöjärjestyksen, jäljempänä ’yhtiöjärjestys’, 12 artiklan 4 kohdassa määrätään, että BBI-yhteisyrityksen muiden osakkaiden kuin unionin rahoitusosuus toimintakustannuksissa on vähintään 182 500 000 euroa asetuksen (EU) N:o 560/2014 1 artiklassa säädetyllä ajanjaksolla, toisin sanoen BBI-yhteisyrityksen perustamisesta 31 päivään joulukuuta 2024. 
            
            
               (3)Bio-based Industries Consortium Aisbl (biopohjaisten teollisuudenalojen yhteenliittymä, jäljempänä ’BIC’), joka on BBI-yhteisyrityksen muu osakas kuin unioni, on edelleen valmis tukemaan BBI-yhteisyrityksen toimintakustannuksia yhtiöjärjestyksen 12 artiklan 4 kohdassa vahvistetun määrän mukaisesti. BIC on kuitenkin ehdottanut vaihtoehtoista rahoitusmenetelmää, jossa siihen kuuluvat oikeussubjektit suorittaisivat rahoitusosuuksia epäsuorien toimien tasolla.
            
            
               (4)BBI-aloitteen tavoitteena on toteuttaa toimia sidosryhmien välisellä yhteistyöllä koko biopohjaisten teollisuudenalojen arvoketjujen laajuudelta, mukaan luettuina pk-yritykset, tutkimus- ja teknologiakeskukset sekä yliopistot, ja se voidaan toteuttaa vain antamalla BIC:lle ja siihen kuuluville oikeussubjekteille mahdollisuus suorittaa rahoitusosuutensa paitsi BBI-yhteisyritykselle suoritettavina maksuina myös BBI-yhteisyrityksen rahoittamiin epäsuoriin toimiin osoitettuina rahoitusosuuksina.
            
            
               (5)Sen vuoksi on tarpeen muuttaa yhtiöjärjestystä siten, että BIC ja siihen kuuluvat oikeussubjektit pystyvät suorittamaan koko yhtiöjärjestyksen 12 artiklan 4 kohdassa vahvistettua määrää vastaavan rahoitusosuutensa, sallimalla näiden rahoitusosuuksien suorittaminen paitsi BBI-yhteisyritykselle suoritettavina maksuina myös BBI-yhteisyrityksen rahoittamiin epäsuoriin toimiin osoitettuina rahoitusosuuksina, jotka ilmoitetaan BBI-yhteisyritykselle,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan neuvoston asetuksen (EU) N:o 560/2014 liitteessä vahvistetun biopohjaisten teollisuudenalojen yhteisyrityksen yhtiöjärjestyksen 12 artikla seuraavasti:
            
            
               korvataan 3 kohdan b alakohta seuraavasti: 
            
            
               ”b) muiden osakkaiden kuin unionin tai niihin kuuluvien oikeussubjektien rahoitusosuudella” 
            
            
               korvataan 4 kohta seuraavasti: 
            
            
               ”4. Muiden osakkaiden kuin unionin tai niihin kuuluvien oikeussubjektien rahoitusosuus 3 kohdan b alakohdassa tarkoitetuissa toimintakustannuksissa on vähintään 182 500 000 euroa tämän asetuksen 1 artiklassa säädetyllä ajanjaksolla.
            
            
               Nämä rahoitusosuudet suoritetaan BBI-yhteisyritykselle suoritettavina maksuina tai BBI-yhteisyrityksen rahoittamiin epäsuoriin toimiin osoitettuina rahoitusosuuksina.”
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
         
         
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston asetuksen (EU) N:o 560/2014 1 artikla.
               
               
                  
                     (2)
                  Neuvoston asetuksen (EU) N:o 560/2014 liitteenä olevan yhtiöjärjestyksen 2 artikla.
               
               
                  
                     (3)
                  ’Rahoituksella’ tarkoitetaan tässä käteisenä maksettavaa rahoitusosuutta. 
               
               
                  
                     (4)
                  Neuvoston asetuksen (EU) N:o 560/2014 3 artiklan 1 kohta yhdessä mainitun asetuksen liitteenä olevan yhtiöjärjestyksen 12 artiklan 2 kohdan kanssa.
               
               
                  
                     (5)
                  Neuvoston asetuksen (EU) N:o 560/2014 4 artiklan 2 kohdan a alakohta yhdessä mainitun asetuksen liitteenä olevan yhtiöjärjestyksen 12 artiklan 2 kohdan kanssa.
               
               
                  
                     (6)
                  Neuvoston asetuksen (EU) N:o 560/2014 4 artiklan 2 kohdan a alakohta yhdessä mainitun asetuksen liitteenä olevan yhtiöjärjestyksen 12 artiklan 3 kohdan b alakohdan ja 12 artiklan 4 kohdan kanssa.
               
               
                  
                     (7)
                  Vaikka summaa ei erikseen määritelläkään, vaadittava vähimmäismäärä määritetään BBI-yhteisyrityksen toiminnan päättyessä vähentämällä 2 730 miljoonan euron vähimmäismäärästä kaikki suoritetut rahoitusosuudet. 
               
               
                  
                     (8)
                  ’Luontoissuorituksella’ tarkoitetaan suoritusta, jota ei makseta käteisenä vaan tavaroina tai palveluina. 
               
               
                  
                     (9)
                  Neuvoston asetuksen (EU) N:o 560/2014 4 artiklan 2 kohdan a alakohta yhdessä mainitun asetuksen liitteenä olevan yhtiöjärjestyksen 12 artiklan 3 kohdan c alakohdan kanssa.
               
               
                  
                     (10)
                  Täydentäviin toimiin osoitettavat luontoissuoritukset määritellään neuvoston asetuksen (EU) N:o 560/2014 4 artiklan 2 kohdan b alakohdassa.
               
               
                  
                     (11)
                  BIC on ainut ’muu osakas kuin unioni’.
               
               
                  
                     (12)
                  Neuvoston asetuksen 1 artiklassa säädetty ajanjakso ulottuu ’31 päivään joulukuuta 2024 saakka’.
               
               
                  
                     (13)
                  Ehdotus neuvoston asetukseksi biopohjaisten teollisuudenalojen yhteisyrityksestä (COM(2013) 496).
               
               
                  
                     (14)
                  Varainhoitovuosina 2014, 2015 ja 2016 BIC on maksanut 0,75 miljoonaa euroa ohjelmatasolla.  
               
               
                  
                     (15)
                  BIC:n jäsenen kilpailijoiden osallistumista BBI-yhteisyrityksen rahoittamaan hankkeeseen ei voida rajoittaa, koska se olisi ristiriidassa BBI-yhteisyrityksen ehdotuspyyntöjen avoimuuden ja läpinäkyvyyden kanssa.
               
               
                  
                     (16)
                  BIC:n hallituksen 31. maaliskuuta 2015 lähettämä kirje PO RTD:n F.2-yksikölle.
               
               
                  
                     (17)
                  Ks. neuvoston asetuksen (EU) N:o 560/2014 4 artiklan 5 kohta.
               
               
                  
                     (18)
                  Ks. neuvoston asetuksen (EU) N:o 560/2014 johdanto-osan 14 kappale.
               
               
                  
                     (19)
                  Metsäteollisuusyrityksillä ei yleensä ole omaa tutkimuskapasiteettia, vaan ne tavallisesti ulkoistavat tutkimustoimintansa korkeakouluille ja pk-yrityksille.
               
               
                  
                     (20)
                  Ks. maaliskuussa 2013 esitetyn strategisen innovointi- ja tutkimuslinjauksen sivu 46 (
                  
                     SIRA
                  
                  ). Linjauksessa priorisoidaan tutkimukseen ja kehittämiseen yhteensä 600 miljoonaa euroa (josta 150 miljoonaa euroa BIC:n jäsenten rahoitusosuutta, 150 miljoonaa euroa niiden luontoissuorituksia ja 300 miljoonaa euroa EU:n rahoitusosuutta). 
               
               
                  
                     (21)
                  Neuvoston asetus (EU) N:o 559/2014, annettu 6. toukokuuta 2014, 
                  
                     toisen polttokenno- ja vety-yhteisyrityksen perustamisesta
                  
                  , Neuvoston asetus (EU) N:o 558/2014, annettu 6. toukokuuta 2014, 
                  
                     Clean Sky 2 -yhteisyrityksestä
                  
                  , Neuvoston asetus (EU) N:o 561/2014, annettu 6. toukokuuta 2014, 
                  
                     ECSEL-yhteisyrityksen perustamisesta
                  
                  , Neuvoston asetus (EU) N:o 642/2014, annettu 16. kesäkuuta 2014, 
                  
                     Shift2Rail-yhteisyrityksen perustamisesta
                  
                  .
               
               
                  
                     (22)
                  Perustettu 6. toukokuuta 2014 annetulla neuvoston asetuksella (EU) N:o 557/2014.
               
               
                  
                     (23)
                  Ks. Euroopan unionista tehdyn sopimuksen 17 artikla.
               
               
                  
                     (24)
                  Ks. neuvoston asetuksen (EU) N:o 560/214 johdanto-osan 17 kappale.
               
               
                  
                     (25)
                  Komission tiedonanto Euroopan parlamentille ja neuvostolle, 
                  
                     COM(2012) 60 final
                  
                  .
               
               
                  
                     (26)
                  Komission tiedonanto Euroopan parlamentille ja neuvostolle, 
                  
                     COM(2014) 14 final
                  
                  .
               
               
                  
                     (27)
                  Komission tiedonanto Euroopan parlamentille ja neuvostolle, 
                  
                     COM(2013) 494 final
                  
                  .
               
               
                  
                     (28)
                  Komission tiedonanto Euroopan parlamentille ja neuvostolle, 
                  
                     COM(2012) 79 final
                  
                  .
               
               
                  
                     (29)
                  Ks. paremman sääntelyn 
                  
                     välineistö
                  
                  , s. 33.
               
               
                  
                     (30)
                  Neuvoston asetuksen liitteenä olevan yhtiöjärjestyksen 12 artiklan 3 kohdan b alakohdan ja 12 artiklan 4 kohdan mukaisesti.
               
               
                  
                     (31)
                  Neuvoston asetuksen liitteenä olevan yhtiöjärjestyksen 12 artiklan 5 kohdan b alakohdan ja 12 artiklan 3 kohdan a ja b alakohdan mukaisesti.
               
               
                  
                     (32)
                  Euroopan parlamentin ja neuvoston asetus (EU) N:o 1290/2013, annettu 11. joulukuuta 2013, tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä.
               
               
                  
                     (33)
                  IMI-yhteisyritys perustettiin yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20. joulukuuta 2007 annetulla neuvoston asetuksella (EY) N:o 73/2008.
               
               
                  
                     (34)
                  Komission delegoitu asetus (EU) N:o 623/2014, annettu 14. helmikuuta 2014, poikkeuksen myöntämisestä biopohjaisten teollisuudenalojen yhteisyritykselle tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä annetusta Euroopan parlamentin ja neuvoston asetuksesta (EU) N:o 1290/2013.
               
               
                  
                     (35)
                  EUVL C , , s. .
               
               
                  
                     (36)
                  EUVL C , , s. .
               
               
                  
                     (37)
                  Neuvoston asetus (EU) N:o 560/2014, annettu 6 päivänä toukokuuta 2014, biopohjaisten teollisuudenalojen yhteisyrityksen perustamisesta (EUVL L 169, 7.6.2014, s. 130).